Елисавета Багряна
Мечти

chitanka.info

На етажерката са наредени

с корици жълти, сини и червени

любимите ми книги със картини.

Не са ли те като лехи в градини?

Тук често нова книга — като цвете

разцъфва и пъстрее в редовете.

Аз всичките прочитам и ги зная,

подреждам ги и с радост си мечтая:

подир години те, полека-лека, ще

станат хубава библиотека…

Когато мъничката ми сестричка

порасне и постъпи ученичка,

подарък с книгите ще й направя —

защото аз ще съм голям тогава,

за мен ще бъде, татко днес ми рече,

голямата библиотека вече!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.